text: Fyrværkerifabrik i Jels: 46 kasser ulovligt fyrværkeri
  10 september 2010 kl. 09.05
  OPDATERET: Det er rydningen af en hemmelig fyrværkerifabrik, som fik Forsvarets ammunitionsryddere ud af sengen i nat.
  Politiet er lige nu i gang med at ransage et hus på Grønnebækvej 2 i Jels.
  Ejendommen har fungeret som fyrværkerifabrik og lagerbygning. Lageret består af 32 paller med 46 kasser fyrværkeri. 
  Politiet rykkede ud i nat sammen med en brandinspektør, falck-folk og en gruppe ammunitionsryddere.
  Den 35-årige ejer af ejendommen er anholdt. 
  En ekstra patrulje af Hærens Ammunitionsrydningstjeneste er netop blevet tilkaldt for at vurdere farligheden af fyrværkeriet.
  